CELEX: 32015R0616
Language: hu
Date: 2015-02-13 00:00:00
Title: A Bizottság (EU) 2015/616 felhatalmazáson alapuló rendelete (2015. február 13.) a 480/2014/EU felhatalmazáson alapuló rendeletnek az Európai Parlament és a Tanács 508/2014/EU rendeletére vonatkozó hivatkozások tekintetében való módosításáról

21.4.2015   
               
               
                  HU
               
               
                  Az Európai Unió Hivatalos Lapja
               
               
                  L 102/33
               
            A BIZOTTSÁG (EU) 2015/616 FELHATALMAZÁSON ALAPULÓ RENDELETE
      (2015. február 13.)
      a 480/2014/EU felhatalmazáson alapuló rendeletnek az Európai Parlament és a Tanács 508/2014/EU rendeletére vonatkozó hivatkozások tekintetében való módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU rendeletre (1) és különösen annak 38. cikke (4) bekezdésének harmadik albekezdésére, 68. cikke (1) bekezdésének második albekezdésére, valamint 125. cikke (8) bekezdésének első albekezdésére,
      mivel:
      
                  (1)
               
               
                  a Bizottság 480/2014/EU felhatalmazáson alapuló rendeletét (2) az Európai Parlament és a Tanács 508/2014/EU rendeletének (3) elfogadása előtt fogadták el.
               
            
                  (2)
               
               
                  Az 508/2014/EU rendelet elfogadását követően a 480/2014/EU végrehajtási rendelet három, az Európai Tengerügyi és Halászati Alapra (ETHA) vonatkozó jövőbeni uniós jogszabályra történő hivatkozásának helyébe az 508/2014/EU rendelet pontosan meghatározott rendelkezéseire történő hivatkozások lépnek. A 480/2014/EU végrehajtási rendelet 6. cikkében szereplő első hivatkozás a pénzügyi eszközöket végrehajtó szervezetek szerepére, felelősségére és feladataikra vonatkozó egyedi szabályokra vonatkozik. A 480/2014/EU végrehajtási rendelet 20. cikkében szereplő második hivatkozás arra vonatkozik, hogy milyen típusú műveletek vagy a műveletek részét képező milyen típusú projektek esetében alkalmazható a közvetett költségek kiszámításához az 1290/2013/EU európai parlamenti és tanácsi rendelet (4) 29. cikkének (1) bekezdésével összhangban meghatározott átalányfinanszírozás. A 480/2014/EU végrehajtási rendelet 21. cikkében szereplő harmadik hivatkozás arra vonatkozik, hogy milyen típusú műveletek vagy a műveletek részét képező milyen típusú projektek esetében alkalmazható a közvetett költségek kiszámításához az 966/2012/EU, Euratom rendelet (5) 124. cikkének (4) bekezdésével összhangban meghatározott átalányfinanszírozás.
               
            
                  (3)
               
               
                  Mivel a köz-magán társulásra vonatkozóan az 1303/2013/EU rendeletben meghatározott szabályok az ETHA-ra is alkalmazandók, módosítani kell a 480/2014/EU végrehajtási rendelet III. mellékletét annak érdekében, hogy az ETHA tekintetében is számítógépes formában tárolják a monitoring-rendszerben az arra vonatkozó információkat, hogy a műveletet köz-magán társulási struktúra keretében hajtják-e végre.
               
            
                  (4)
               
               
                  A 480/2014/EU felhatalmazáson alapuló rendeletet tehát ennek megfelelően módosítani kell,
               
            ELFOGADTA EZT A RENDELETET:
      1. cikk
      A 480/2014/EU felhatalmazáson alapuló rendelet a következőképpen módosul:
      
                  1.
               
               
                  A 6. cikk (1) bekezdésének b) pontja helyébe a következő szöveg lép:
                  
                              „b)
                           
                           
                              a végső kedvezményezetteket tájékoztatni kell arról, hogy a finanszírozást az ESB-alapok által társfinanszírozott programok keretében kapják, összhangban azokkal a követelményekkel, amelyeket az alábbi rendelkezések határoznak meg:
                              
                                          i.
                                       
                                       
                                          az ERFA, az ESZA és a Kohéziós Alap tekintetében az 1303/2013/EU rendelet 115. cikke;
                                       
                                    
                                          ii.
                                       
                                       
                                          az EMVA tekintetében az 1305/2013/EU európai parlamenti és tanácsi rendelet (*) 66. cikke (1) bekezdése c) pontjának i. alpontja;
                                       
                                    
                                          iii.
                                       
                                       
                                          az ETHA tekintetében pedig az 508/2014/EU európai parlamenti és tanácsi rendelet (**) 97. cikke (1) bekezdésének b) pontja;
                                       
                                    
                        
                     (*)  Az Európai Parlament és a Tanács 2013. december 17-i 1305/2013/EU rendelete az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.)."
						
                  
                     (**)  Az Európai Parlament és a Tanács 2014. május 15-i 508/2014/EU rendelete az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről (HL L 149., 2014.5.20., 1. o.).”"
						
               
            
                  2.
               
               
                  A 20. cikk d) pontja helyébe a következő szöveg lép:
                  
                              „d)
                           
                           
                              az ETHA által támogatott és az 508/2014/EU rendelet 26., 28., 39. vagy 47. cikkével összhangban programozott műveletek.”
                           
                        ;
               
            
                  3.
               
               
                  A 21. cikk d) pontja helyébe a következő szöveg lép:
                  
                              „d)
                           
                           
                              az ETHA által támogatott és az 508/2014/EU rendelet 38. cikkével, 40. cikkének (1) bekezdésével, 41. cikkének (1) bekezdésével, 44. cikkének (6) bekezdésével, 48. cikke (1) bekezdésének e), i), j) vagy k) pontjának, vagy 80. cikke (1) bekezdésének b) pontjával összhangban programozott műveletek.”
                           
                        ;
               
            
                  4.
               
               
                  a III. melléklet 17. adatmezőjében („A művelet köz-magán társulási struktúra keretében kerül végrehajtásra?”) a jobb oszlopban („Azon alapok megjelölése, amelyekre vonatkozóan nem kell adatot szolgáltatni”) szereplő alábbi szövegrész törlendő:
                  „Az ETHA-ra nem alkalmazandó”.
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2015. február 13-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 347., 2013.12.20., 320. o.
      
      
         (2)  A Bizottság 2014. március 3-i 480/2014/EU felhatalmazáson alapuló rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről (HL L 138., 2014.5.13., 5. o.).
      
         (3)  Az Európai Parlament és a Tanács 2014. május 15-i 508/2014/EU rendelete az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről (HL L 149., 2014.5.20., 1. o.).
      
         (4)  Az Európai Parlament és a Tanács 2013. december 11-i 1290/2013/EU rendelete a „Horizont 2020” kutatási és innovációs keretprogram (2014–2020) részvételi és terjesztési szabályainak megállapításáról, valamint az 1906/2006/EK rendelet hatályon kívül helyezéséről (HL L 347., 2013.12.20., 81. o.).
      
         (5)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).